Jeografiya

La Jeografiya es la sensia ke tiene por objekto el estudio de la superfisie terrestre.

En un sentido klasiko la Jeografiya (del grego geos, Tierra, i grafein, deskrivir) es la sensia de la deskripsion de la Tierra, pero oy en dia, ademaz de deskrivir,  Jeografiya trata de eksplikar. Se konsidera a la Jeografiya komo una sensia ke aglutina a todas las demaz sensias, tanto naturales komo sosiales, desde la Istoria hasta las Matematikas, puesto ke los objektos de estudio de la Jeografiya son munchos i muy variados. Sin embargo, la perspektiva de la Jeografiya es diferente; estudia los modos de organizasion del espasio terrestre, la distribusion de los elementos ke komponen el paisaje, sus formas, sus poblasiones... Ademaz, establese una dialektika entre la eksplikasion i la deskripsion del paisaje; i entre el metodo induktivo i el deduktivo. Para eyo estos elementos han de ser elejidos, seleksionados, ordenados, djuzgados i presentados. El analisis yeva al jeografo a komprender los modos de organizasion en el espasio.

Los prinsipales kampos ke estudia la Jeografiya i sus prinsipales sensias auksiliares son: 

En Jeografiya fisika se estudia: 

Geomorfolojiya, kon metodos de la Litolojiya i la Geofisika. 
Klimatolojiya, kon metodos de la Meteorolojiya i la Estadistika. 
Hidrolojiya, kontinental, kon metodos de la Matematikas i la Estadistika. 
Oseanografiya, kon metodos de la Matematikas i la Estadistika. 
Glaciolojiya, kon metodos de la Hidrolojiya i la Estadistika. 
Jeografiya litoral kon métodos de la Klimatolojiya, la Geomorfolojiya, i la Oseanografiya. 
Pedolojiya kon métodos de la Biolojiya, la Geomorfolojiya i la Edafolojiya .
Biojeografiya kon métodos de la Biolojiya, la Botánika, la Zoolojiya, la Edafolojiya i la Ekolojiya. 
Paleojeografiya, kon metodos de la Geolojiya, la Geomorfolojiya i la Pedolojiya. 

En Jeografiya matematika se estudia: 

Kartografiya, kon metodos de la Estadistika i las Matematikas 
Jeografiya astronomika, kon metodos de la Estadistika, la Astronomiya i las Matematikas. 
Jeomatika, kon metodos de la Estadistika i las Matematikas. 
Topografiya, kon metodos de la Estadistika, las Matematikasi la Geomorfolojiya. 
Fotogrametriya, kon metodos de la Estadistika, las Matematikas i la Astronomiya. 

En Jeografiya humana se estudia: 

Demografiya, kon metodos de la Sosiolojiya i las Matematikas. 
Jeografiya rural, kon metodos de la Agronomiya, la Klimatolojiya, la Estadistika i la Ekonomiya. 
Jeografiya ekonómika ke engloba todas las aktividades ekonómikas komo:
Jeopolitika kon metodos de la Ekonomiya, las Matematikas i la Sosiolojiya. 
Jeoistoriya kon metodos de la Ekonomiya, las Istoria i la Sosiolojiya.
Urbanismo, kon metodos del Arquitectura, la Sosiolojiya i las Matematikas. 

Naturalmente los metodos de la Istoria aparesen en todas eyas hasta el punto de ke se ha yegado a avlar de Jeografiya kultural, ansi komo los estadistikos i matematikos. Tambien se utilizan metodos de Astronomiya i Geodesiya para realizar los mapas, ansi komo la determinasion de kodigos de signos ke ayuden a interpretarlos.

Por otro lado la Jeografiya puede estudiarse de forma jeneral o konkretada en una zona, rejion o paiz konkreto. Se avla ansi de Jeografiya jeneral i Jeografiya rejional ke es la ke se okupa de la aplikasion de los analisis jeografikos a paizes konkretos. 

Lista de jeógrafos kelebres

Kateggoría:Jeografiya
Katēggoría:Sensias naturales